Diari Oficial de la Generalitat Valenciana


Sumari del DOGV 8580, del 28-06-2019 (2019/6142)

RESOLUCIÓ de 24 de maig de 2019, de la Presidència de la Generalitat, per la qual es classifica el lloc de treball de vicesecretaria intervenció, de l'Ajuntament de Loriguilla.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   8580

Data del DOGV
:   28-06-2019

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2019/6142


Data del document
:   24-05-2019

Organisme emissor
:   Presidència de la Generalitat

Tipus de document
:   Resolució

RESOLUCIÓ de 24 de maig de 2019, de la Presidència de la Generalitat, per la qual es classifica el lloc de treball de vicesecretaria intervenció, de l'Ajuntament de Loriguilla. [2019/6142]  
L'Ajuntament de Loriguilla, el lloc de secretaria del qual està classificat en classe tercera, en la sessió plenària ordinària realitzada el 18 de novembre de 2018, va aprovar, mitjançant la modificació de la plantilla i la relació de llocs de treball, la creació del lloc de treball de vicesecretaria intervenció, reservat a personal funcionari amb habilitació de caràcter nacional, amb la funció de col·laborar amb la persona titular de la secretaria intervenció, especialment en l'àrea d'intervenció.  
L'edicte de l'Ajuntament de Loriguilla sobre aprovació definitiva de la modificació de la plantilla i la relació de llocs de treball es va publicar en el Butlletí Oficial de la Província de València, número 13, de 18 de gener de 2019.  
En virtut d'això, i fent ús de les competències atribuïdes per l'article 164.1 de la Llei 8/2010, de 23 de juny, de la Generalitat, de règim local de la Comunitat Valenciana, l'article 15 del Reial Decret 128/2018, de 16 de març, pel qual es regula el règim jurídic dels funcionaris d'Administració local amb habilitació de caràcter nacional, i l'article 6.3 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, resolc:  
  
Publicar l'acord adoptat en sessió plenària realitzada el dia 18 de novembre de 2018 i classificar el lloc de treball de vicesecretaria intervenció de l'Ajuntament de Loriguilla com reservat a personal funcionari de l'Administració local amb habilitació de caràcter nacional de la subescala de secretaria intervenció.  
Contra aquesta resolució, que posa fi a la via administrativa, de conformitat amb el que s'estableix en l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:  
a) Directament recurs contenciós administratiu davant el Jutjat Contenciós Administratiu de València o davant el jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
b) Potestativament, recurs de reposició davant el mateix òrgan que ha dictat l'acte, en el termini d'un mes a comptar des de l'endemà de la publicació en el Diari Oficial de la Generalitat Valenciana, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública no podrà interposar recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen exercitar qualsevol altra via que estimen oportuna.  
  
València, 24 de maig de 2019.- El president, p. d. (R 12.02.2016, DOGV 17.02.2016), el secretari autonòmic de Presidència: Andreu Ferrer Bautista.